
ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αποζημίωσης των απασχοληθέντων στη διεξαγωγή 
διαγωνισμών για την πλήρωση θέσεων του Υπουργείου Οικονο¬ 

Ο.Ε.. 10 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2052681/4710/0022 (1) 


Καθορισμός αποζημίωσης των απασχοληθέντων στη διεξαγωγή δια¬ 
γωνισμών για την πλήρωση θέσεων του Υπουργείου Οικονομι¬ 
κών. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α) Του άρθρου 20 του Ν. 1947/91 (ΦΕΚ 70/Α/14.5.91). 
β) Του Π.Δ. 611/77 (ΦΕΚ 198/77). 

γ) Τις κοινές αποφάσεις Υπουργών Προεδρίας και Οικονομικών 
αριθ. 1085864/2218/0001/28.11.90, 1085862/2216/0001/ 
29.11.90,1085861/2215/0001/29.11.90 και 1085863/2217/ 
0001/29.11.90, με τις οποίες προκηρύχθηκαν ειδικοί διαγωνισμοί 
για πλήρωση θέσεων του Υπουργείου Οικονομικών. 

6) Τις αριθ. 1006473/96/001/18.1.91, 1006474/97/0001/ 


18.1.91, 1006475/ 98/ 0001/ 18.1.91, 1006476/99/0001/ 
18.1.91, 1006477/. 100/ 0001/ 18.1.91 και 1006478/ 
101/0001/18.1.91 αποφάσεις του Υπουργού Οικονομικών 
για τη συγκρότηση επιτροπών προς διενέργεια διαγωνισμών, για 
την πλήρωση θέσεων του Υπουργείου Οικονομικών, όπως τροποποιή¬ 
θηκαν και συμπληρώθηκαν. : 

ε) Την αριθ. Υ. 1140/1051173/1390.0001/90 κοινή απόφαση 
του Πρωθυπουργού και του Υπουργού Οικονομικών (Ανάθεση αρμοδιο¬ 
τήτων στον Υφυπουργό Οικονομικών), αποφασίζουμε: 

Καθορίζουμε για τη διενέργεια κάθε ειδικού διαγωνισμού της 10ης 
και 24ης Φεβρουάριου 1991 του Υπουργείου Οικονομικών, κατά πα¬ 
ρέκκλιση των κειμένων διατάξεων, αποζημίωση για τους Προέδρους, 
τα μέλη, τους Γραμματείς και τους Βοηθούς Γραμματείς των Επιτρο¬ 
πών Διαγωνισμών του Βαθμολογητές, τους Αναβαθμολογητές, τους 
Επόπτες Προϊσταμένους Δ/νσεων και Γραφείων Δευτεροβάθμιας εκ¬ 
παίδευσης, τους επόπτες κτιρίων, τους Υπεύθυνους Αιθουσών, τους επι¬ 
τηρητές, τους Χειριστές Μηχανημάτων, τους Γ ιατρούς, τους Επιστά¬ 
τες, τις Καθαρίστριες και το λοιπό προσωπικό, που με οποιοδήποτε 
τρόπο μετείχε στη διαδικασία των Διαγωνισμών, ως εξής: 

■ 1. α) Επιτροπή Διαγωνισμών για τήν πλήρωση θέσεων κατηγορίας 
ΠΕ και ΤΕ των κλάδων Φοροτεχνικών και Δημοσιονομικών. 

Κατ’ αποκοπή αποζημίωση για τους: ^ 


'δρχ. 

1. Πρόεδρο 300.000 

2. Μέλη 150.000 

3. Μέλη Προσδιορισμού θεμάτων 100.000 

4. Γραμματέα 150.000 

5. Βοηθό Γραμματέα 100.000 


β) Επιτροπές Διαγωνισμών για την πλήρωση θέσεων: 

Γενικού Χημείου του Κράτους του Υπουργείου Οικονομικών 
Δακτυλογράφων του Υπουργείου Οικονομικών 
Π.Ε. Πληροφορικής του ΚΕΠΥΟ , 

Δ.Ε. Προσωπικού Η/Υ ειδικότητας Χειριστών Η/Υ του ΚΕΠΥΟ 
Δ.Ε. Προσωπικού ειδικότητας Χειριστών Διατρητικών Μηχανών του 
ΚΕΠΥΟ. 


Κατ’ αποκοπή αποζημίωση για τους: 

δ ΡΧ· 

1. Προέδρους 200.000 

2. Μέλη 100.000 

3. Μέλη Προσδιορισμού θεμάτων (όπου υπάρχουν) 100.000 

4. Γραμματείς 100.000 

5. Βοηθούς Γραμματείς 60.000 


γ) Αποζημίωση βαθμολογητών και μελών εξεταστών 400 δρχ. ανά 
γραπτό ή εξεταζόμενο μέχρι 1000 γραπτά ή εξεταζόμενους και 200 
δρχ. ανά- γραπτό ή εξεταζόμενο για τους άνω των 1000. 

Σε περίπτωση που οι βαθμολογητές έλαβαν μέρος σε περισσότερους 
του ενός διαγωνισμού ο κατά τα ανωτέρω περιορισμός ως προς τον 
αριθμό των γραπτών ή των εξεταζομένων και της ενταύθεν προκύπτου- 
σας αποζημίωσης, λαμβάνεται υπόψη αθροιστικά για όλους τους δια¬ 
γωνισμούς και όχι κατά διαγωνισμό. 

2. Κατ’ αποκοπή αποζημίωση, ανά διαγωνισμό στους: 

δρχ· 


α) Επόπτες Διευθυντές Δ/θμιας εκπαίδευσης 80.000 

β) Επόπτες Προϊστάμενους Γραφείου Δ/θμιας εκπ/σης 70.000 
• γ) Επόπτες Κτιρίων 60.000 

'δ) Χειριστές συσκευών τηλεομοιοτυπίας 40.000 

ε) Υπεύθυνοι αιθουσών 15.000 

στ) Επιτηρητές 15.000 

ζ) Ιατροί 20.000 

η) Επιστάτες 10.000 

θ) Καθαρίστριες 10.000 


3. -Στο λοιπό προσωπικό που ορίζεται με Υπουργικές Αποφάσεις και 
με αποφάσεις των Προέδρων των Επιτροπών, για τις ανάγκες διεξαγω¬ 
γής των διαγωνισμών και δεν περιλαμβάνεται στις παραπάνω κατηγο¬ 
ρίες καταβάλλεται αποζημίωση 1.200 δραχμών για κάθε ώρα απασχό¬ 
λησης εκτός του κανονικού ωραρίου απασχόλησής τους. Για απασχό- 

! ληση κατά Σάββατο - Κύριακα η αποζημίωση αυτή ορίζεται σε 1.800 
δραχμές. 

4. Σε περιπτώσεις κατά τις οποίες στις Επιτροπές διαγωνισμού μετέ- 
ι χουν αναπληρωματικά μέλη, η αποζημίωση που προβλέπεται για το 
. Τακτικό και αναπληρωματικό μέλος, κατά το μέρος της συμμετοχής 
| του, την οποία βεβαιώνει ο Πρόεδρος της Επιτροπής. 

5. Οι δαπάνες για την καταβολή των αποζημιώσεων και αμοιβών 
που προβλέπονται στην παρούσα απόφαση βαρύνουν τον προϋπολογι¬ 
σμό του Υπουργείου Οικονομικών. 

6. Οι αποζημιώσεις που προβλέπονται στην απόφαση αυτή καταβάλ¬ 
λονται κατά παρέκκλιση των διατάξεων που ισχύουν. Οι αποζημιώσεις 
αυτές καταβάλλονται μετά το πέρας του σχετικού έργου,* με έκδοση 

, χρηματικών ενταλμάτων, αφού υποβληθούν τα εξής δικαιολογητικά: 

α)Τια τις επιτροπές των παραγράφων Ια και 1β: Αντίγραφο των 
αποφάσεων με τις οποίες συγκροτήθηκαν οι επιτροπές, βεβαίωση του 
Προέδρου, στην οποία θα βεβαιώνεται η περάτωση του έργου και βεβαί¬ 
ωση για όσες περιπτώσεις συντρέχει λόγος εφαρμογής της παραγράφου 
4. - 

β) Για τους βαθμολογητές και αναβαθμολογητές των διαγωνισμών: και 
Αντίγραφο των αποφάσεων με τις οποίες ορίσθηκαν και βεβαίωση του 
προέδρου γιοα τον αριθμό των γραπτών που ο καθένας βαθμολόγησε. 

γ) Για τους αναφερομένους στην παράγραφο 2: 

Αντίγραφο των αποφάσεων με-τις οποίες ορίσθηκαν και βεβαίωση 
του προέδρου της επιτροπής που θα αναφέρει ότι εξετέλεσαν τα καθήκο¬ 
ντα που στον καθένα τους είχαν ανατεθεί. 

δ) Για τους αναφερομένους στην παράγραφο 3: 

Αντίγραφο των αποφάσεων με τις οποίες ορίσθηκαν και βεβαίωση 
του Προέδρου της επιτροπής στην οποία θα αναράφονται κατά υπάλ¬ 
ληλο οι ώρες απασχόλησής τους εκτός του κανονικού ωραρίου εργασίας 
με διάκριση του αριθμού των ωρών απασχόλησης κατά Σαββατο - Κύ¬ 
ριακα και εξαιρέσιμες ημέρες. 

Για τους υπαλλήλους που εργάσθηκαν στο χώρο ευθύνης του Υπουρ¬ 
γείου Εθνικής Παιδείας και Θρησκευμάτων την κατά το προηγούμενο 
εδάφιο βεβαίωση θα χορηγήσει ο Γ ενικός Γ ραμματέας του Υπουργείου 
αυτού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Αυγούστου 1991 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠ. ΟΙΚΟΝΟΜΙΚΟΝ 

ΜΙΛΤΙΑΔΗΣ ΕΒΕΡΤ ΠΑΝ. ΔΕΛΗΜΗΤΣΟΣ 

♦ 

Αριθ. Φ 21/οικ.4002 (2) 

Ανάθεση έργου με μίσθωση από το ΙΚΑ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

, 1. Τυς διατάξεις του άρθρου 15 του Ν. 1735/87. 

2. Την 27/26.6.91 απόφαση του Πρωθυπουργού, αποφασί¬ 
ζουμε: 

Καθορίζουμε σε ένα (1) τον αριθμό των προσώπων στα οποία μπορεί 
■ το ΙΚΑ να αναθέσει έργο με μίσθωση για ένα (1) χρόνο, προκειμένου να 
ασχοληθεί με την οργάνωση των δημοσίων σχέσεων του Ιδρύματος και 
ειδικότερα της προβολής των δραστηριοτήτων του ΙΚΑ στα μέσα μαζι¬ 


κής ενημέρωσης για τη διαφώτιση και συνεχή ενημέρωση των ασφαλι¬ 
σμένων του, καθώς και της παρακολούθησης των εκδιδομένων από το 
Ίδρυμα εντύπων. 

Η συνολική ετήσια αμοιβή του ανωτέρω θα ανέρχεται σε 1.944.000 
δρχ. και θα καταβάλλεται με βάση τα προβλεπόμενα από τον Κ.Φ.Σ 
στοιχεία και ανάλογα με την πρόοδο της μελέτης. 

Η εξόφληση θα γίνει μετά την παραλαβή της ολοκληρωμένης μελέ¬ 
της. 

Ο ανάδοχος αυτός θα πρέπει να είναι πτυχιούχος ανωτάτης Σχολής, 
να γνωρίζει ξένες γλώσσες και να έχει σχετική πείρα. 

Το έργο που θα ανατεθεί δεν οινάγεται στον κύκλο των καθηκόντων 
των υπαλλήλων του Ιδρύματος, δεν θα συνδέεται με το ωράριο λειτουρ¬ 
γίας της υπηρεσίας και η εκτέλεσή του θα παρακολουθείται από τη Διοί¬ 
κηση του ΙΚΑ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Αυγούστου 1991 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ. ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΜΙΛΤΙΑΔΗΣ ΕΒΕΡΤ Μ. ΓΙΑΝΝΑΚΟΥ 

-♦- 

Αριθ. 16700 (3) 

Χορήγηση άδειας ίδρυσης και λειτουργίας Ανώτερης Ιδιωτικής Σχολής 

Δραματικής Τέχνης (Τμήμα Υποκριτικής) στην Εταιρεία «Κέντρο 

Παραστατικών Τεχνών». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π.Δ. 941/77 «περί Οργανισμού του Υπουργείου Πολιτισμού 
Επιστημών». 

2. Το Ν. 1158/81 «περί οργανώσεως και διοικήσεως Σχολών Ανω- 
τέρας Καλλιτεχνικής Εκπαιδεύσεως κ.λ.π.» (ΦΕΚ 127/Α/ 
13.5.81). 

3. Τα άρθρα 13 και 15 του Ν. 1348/1983 «Διάλυση του Ν.Π.Δ.Δ. 
με την επωνυμία «’Αρμα θέσπιδος» και άλλες διατάξεις» (ΦΕΚ 47/Α/ 
14.4.1983). 

4. Το Π.Δ. 37/83 «Κανονισμός οργάνωσης και λειτουργίας Ανωτέ- 
ρων Σχολών Δραματικής Τέχνης (Τμήμα Υποκριτικής), (ΦΕΚ 130/ 
Α/83). 

5. Αίτηση της Εταιρείας «Κέντρο Παραστατικών Τεχνών» και τα συ- 
νοδεύοντα αυτή δικαιολογητικά. 

6. Το πρακτικό αυτοψίας της Επιτροπής του άρθρου 6 παρ. 4 του Ν.. 
1158/81, όπως τούτο τροποποιήθηκε μεταγενέστερα με την αριθ. 
ΔΙΟΙΚ/Β/2436/15.1.1985 (ΦΕΚ 31/Β/21.1.1985) Κοινή από¬ 
φαση των Υπουργών Προεδρίας της Κυβέρνησης και Πολιτισμού και 
Επιστημών «Ανασύνθεση και σύσταση συλλογικών οργάνων του ΥΠΠΟ 
και των εποπτευομένων απ’ αυτό Δημόσιων Υπηρεσιών» και αφορά το 
επί της οδού Αμαλίας 8 και Ξενοφώντος κτίριο στην Αθήνα, αποφασί¬ 
ζουμε: 

1. Χορηγούμε στην Εταιρεία «Κέντρο Παραστατικών Τεχνών» άδεια 
ίδρυσης και λειτουργίας Ανώτερης Ιδιωτικής Σχολής Δραματικής Τέ¬ 
χνης (Τμήμα Υποκριτικής), με την επωνυμία «Ανώτερη Σχολή Δραμα¬ 
τικής Τέχνης του κέντρου Παραστατικών Τεχνών». 

Έδρα της Σχολής ορίζεται το επί της οδού Αμαλίας 8 και Ξενοφώ¬ 
ντος κτίριο στην Αθήνα. ’ 

2. Η Σχολή θα αρχίσει τη λειτουργία της από το σχολικό έτος. 

3. Εκπρόσωπος της Εταιρείας για το ΥΠ.ΠΟ ορίζεται η Ερασμία 
Τσόπελα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Αυγούστου 1991 

Ο ΥΠΟΥΡΓΟΣ 

ΤΖΑΝΝΗΣ ΤΖΑΝΝΕΤΑΚΗΣ 




ΕΦΗΜΕΡΊΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΔΕΥΤΕΡΟ) [58731 


Αριθ. ΤΠΠΟ/ΑΡΧ/Α1/Φ24/29902/1535 (4) 

Περιοχή Αρχαιολογικού Χώρου Μαλίων (περιφέρεια Δήμου Μαλίων 

και Κοινότητας Βραχασίου Μιραμπέλλου Νομών Ηρακλείου και 

Αασιθίου αντίστοιχα). Καθορισμός ζωνών προστασίας Α και Β και 

καθορισμός χρήσεων γης στη ζώνη Α. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/τ. Α'/26.7.85) «Κυ¬ 
βέρνηση και Κυβερνητικά Όργανα». 

2. Την ΥΠΠΟ/ΓΝΟΣ/49610/28.11.90 Τ.Α. (ΦΕΚ 743/τ. Β’/ 
29.11.90). 

3. Τις διατάξεις του Κ.Ν. 5351/32 «περί Αρχαιοτήτων». 

4. Την ΥΠΠΕ/ΑΡΧ/Α1/Φ24/50948/1914/2.10.84 Απόφαση 
(ΦΕΚ 784/τ. Β'/1.11.84), με την οποία κηρύχθηκε ο Αρχαιολογικός 
Χώρος Μαλίων. 

5. Το Ν. 1892/90 (ΦΕΚ 101/τ. Α/31.7.90), Κεφάλαιο ΙΔ’, Άρ¬ 
θρο 91 «Ρυθμίσεις αρμοδιότητας του Υπουργείου Πολιτισμού». 

6. Τις ομόφωνες γνωμοδοτήσεις του Κεντρικού Αρχαιολογικού Συμ¬ 
βουλίου, όπως διατυπώθηκαν στις αριθ. 11/31.3.87, 13/14.4.87, 
15/15.5.90 και 20/28.5.91 πράξεις του, αποφασίζουμε: 

Για την αποτελεσματικότερη προστασία και ανάδειξη του σημαντικό¬ 
τατου Αρχαιολογικού Χώρου Μαλίων και της φυσιογνωμίας του, καθο¬ 
ρίζονται στο σύνολο της ελεγχόμενης από πλευράς αρχαιολογικού νόμου 
περιοχής (όπου εκτείνονται αρχαιότητες διαφόρων περιόδων με δεσπό¬ 
ζουσες το περίφημο μινωϊκό ανάκτορο των Μαλίων και την πέριξ αυτού 
εκτεινόμενη μινωϊκή πόλη ζώνες προστασίας Α και Β, ως εξής: 

I. Ζώνη Α. 

Καθορίζεται ως αδόμητη Ζώνη Α απόλυτης προστασίας του Αρχαιο¬ 
λογικού Χώρου Μαλίων η περιοχή, η οποία περικλείεται από τη 
γραμμή, που ενώνει τα σημεία 1-2-3-4-5-6-7-8- ακτογραμμή -1, 
όπως αυτή σημειώνεται στο απόσπασμα χάρτη Γ.Υ.Σ 1:5.000, το 
οποίο συνοδεύει την παρούσα Απόφαση. 

Αναλυτική περιγραφή αυτών των οριζόμενων στο χάρτη σημείων της 
Ζώνης Α, όπως και της Ζώνης Β, που ακολουθεί, συνοδεύει το πρωτό¬ 
τυπο του δημοσιευόμενου αποσπάσματος, που υπάρχει θεωρημένο στην 
Υπηρεσία μας και έχει ήδη περιληφθεί στην παλιότερη αριθ. ΥΠΠΟ/ 
ΑΡΧ/Α1/Φ24/21011/916/26.5.87 σχετική Απόφασή μας, υπό τα 
σημεία 5-6-12-11-10-9-8-7-5 και 9-8-7-5-4-3-2-1-9 αντίστοιχα. 

Στην παραπάνω οριοθετούμενη Ζώνη Α απόλυτης, προστασίας του 
κυρίως Αρχαιολογικού Χώρου, καθορίζονται οι εξής χρήσεις γης: 

Απαγορεύονται οποιαδήποτε τεχνητή ή φυσική αλλοίωση του εδά¬ 
φους, η δόμηση, καθώς και οποιαδήποτε κατασκευή (π.χ. αποθήκες, 
θερμοκήπια κ.λ.π.), για την οποία απαιτείται ή δεν απαιτείται άδεια της 
αρμόδιας πολεοδομικής αρχής. 

Στη Ζώνη 1 αυτή, η οπρία θα διατηρήσει τη γεωργοκτηνοτροφική 
χρήση, επιτρέπονται μόνο οι ανοιχτές καλλιέργειες, καθώς και τα απλά 
(με δίκτυο) επιφανειακά έργα άρδευσης. 

Οι δραστηριότητες αυτές επιτρέπονται μόνο εφ’ όσον έχουν την προη¬ 
γούμενη έγκριση και την επίβλεψη της αρμόδιας ΚΔ' Εφορείας Προϊ¬ 
στορικών και Κλασικών Αρχαιοτήτων, καθφς και της 13ης Εφορείας 
Βυζαντινών και Μεταβυζαντινών Μνημείων, όπου απαιτείται, σε θέ¬ 
ματα αρμοδιότητάς της. 


Ως προς τα αυθαίρετα κτίσματα εντός της Ζώνης Α, τα οποία εντός 
Αρχαιολογικού Χώρου ουδέποτε νομιμοποιούνται και υποχρεωτικά κα¬ 
τεδαφίζονται, βάσει των κειμένων διατάξεων (Κ.Ν. 5351/32 «περί Αρ¬ 
χαιοτήτων» άρθρα 50 και 52 - Ν. 1337/83, ΦΕΚ 33/τ. Α/14.3.83 
«Επέκταση των πολεοδομικών σχεδίων, οικιστική ανάπτυξη και σχετι¬ 
κές ρυθμίσεις», άρθρα 15 παράγραφος 2 στ) και 17 παράγραφος 1), 
επιβάλλεται η άμεση κατεδάφισή τους. 

Το ίδιο ισχύει και για τα θερμοκήπια στη Ζώνη Α, τα οποία έχουν κα- 
τασκευααθεί χωρίς την έγκριση της υπηρεσίας μας και των οποίων επί¬ 
σης επιβάλλεται, βάσει των παραπάνω διατάξεων του αρχαιολογικού 
νόμου, η άμεση καθαίρεση. * - - 

Είναι αυτονόητο ότι, επειδή η παραπάνω απαγόρευση της πρώτιστα 
κατά νόμο αρμόδιας για περιοχή Αρχαιολογικού Χώρου Υπηρεσίας μας 
χωρεί ανεξάρτητα και αυτοτελώς από οποιαδήποτε άλλη έγκριση συ- 
ναρμόδιας αρχής, της οποίας και κατισχύει, κάθε συναρμόδια Υπηρεσία 
θα πρέπει, στα πλαίσια της αρμοδιότητας και δικαιοδοσίας της, να υλο¬ 
ποιεί με κάθε μέσο την εκ του νόμου επιβαλλόμενη, για την προστασία 
του κυρίως Αρχαιολογικού Χώρου και της φυσιογνωμίας του, άμεση 
διακοπή εργασιών οποιοσδήποτε μη επιτρεπόμενου έργου και την 
άμεση κατεδάφιση ή καθαίρεση οποιοσδήποτε κτίσματος ή κατασκευής 
στη Ζώνη Α. 

II. Ζώνη Β. 

Καθορίζεται ως Ζώνη Β, υπό ειδικούς όρους και περιορισμούς δομή¬ 
σιμη, η περιοχή, η οποία περικλείεται από τη γραμμή, που ενώνει τα ση¬ 
μεία 4-5-6-7-9-10-11-12-4, όπως αυτή σημειώνεται στο απόσπασμα 
χάρτη Γ.Υ.Σ 1:5.000,.το οποίο συνοδεύει την παρούσα Απόφαση και 
περιγράφεται αναλυτικότερα όπως προαναφέρθηκε. 

Δεν εξαιρείται από τη Ζώνη Β, αλλά περιλαμβάνεται σ’ αυτήν και 
υπόκειται στους ειδικούς όρους και περιορισμούς της, το τμήμα του κη¬ 
ρυγμένου Χώρου Μαλίων, το οποίο έχει ορισθεί από τη Νομαρχία Λασι- 
θίου ως «οικισμός Αγίας Βαρβάρας» (Απόφαση Νομάρχη αριθ. ΟΙΚ. 
57/8.1.87, ΦΕΚ 129/τ. Δ’/23.2.87), χωρίς την κατά νόμο προαπαι- 
τούμενη, ύστερα από γνωμοδότηση του Κεντρικού Αρχαιολογικού Συμ¬ 
βουλίου, έγκρισή μας. 

Στη Ζώνη Β η Υπηρεσία μας θα επιτρέπει από πλευράς αρχαιολογι¬ 
κού νόμου τη δόμηση με ειδικές χρήσεις, όρους και περιορισμούς, που 
διατυπώνονται σε υπό έκδοση Απόφασή μας, η οποία θα προωθηθεί για 
θεσμοθέτηση στο συναρμόδιο Υπουργείο Χωροταξίας, Περιβάλλοντος 
και Δημοσίων Έργων. 

Οποιαδήποτε όμως δραστηριότητα και στη Ζώνη αυτή θα επιτρέπε¬ 
ται μόνο εφ’ όσον έχει την προβλεπόμενη από τις σχετικές διατάξεις του 
Κ.Ν. 5351/32 «περί Αρχαιοτήτων» προηγούμενη έγκριση της Υπηρε¬ 
σίας μας και την επίβλεψη της αρμόδιας ΚΔ' Εφορείας Προϊστορικών 
και Κλασσικών Αρχαιοτήτων. 

Ευνόητο είναι ότι και ως προς τη Ζώνη αυτή για κάθε κτίσμα, κατα¬ 
σκευή ή έργο, που δεν έχει την κατά νόμο προηγούμενη έγκριση και επί¬ 
βλεψη της υπηρεσίας μας, ισχύουν όσα, αναφέρονται παραπάνω, στη 
σχετική παράγραφο, για τη Ζώνη Α. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Ιουλίου 1991 

Ο ΥΠΟΥΡΓΟΣ 

ΤΖΑΝΝΗΣ ΤΖΑΝΝΕΤΑΚΗΣ 

Αριθ. ΥΠΠΟ/ΑΙΑΑΠ/Γ/2443/35888 (5) 

Αποχαρακτηρισμός από έργο τέχνης τμημάτων του κτιρίου ιδιοκτησίας 
Α. Κόλλα, στην οδό Ρήγα Φεραίου 93-97 και Πλ. Γεωργίου στην 
Πάτρα. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών Οργάνων» 
που δημοσιεύθηκε στο ΦΕΚ 137/τ. Α'/26.7.85. 

β) Του άρθρου 52 του Ν. 5351/1932 «περί Αρχαιοτήτων*, 
γ) Του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 
δ) Του Π.Δ. 941/77 «περί Οργανισμού του ΤΠΠΕ». 
ε) Την Υ.Α. Υ/1021/20.4.90 «περί καθορισμού αρμοδιοτήτων της 
Αναπληρωτού Υπουργού Πολιτισμού Α. Ψαρούδα - Μπενάκη» (ΦΕΚ 
286/τ. Β/20.4.90) και την ΥΑ ΥΠΠΟ/ΓΝΟΣ/54280/20.12.90 
(ΦΕΚ 824/8/28.12.90). 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ - ΥΧ0Π». 

3. Όλα τα στοιχεία του φακέλου. 

4. Την κατά πλειοψηφία γνωμοδότηση του κεντρικού Συμβουλίου 
Νεωτέρων Μνημείων με αριθμό 15/20.6.91, αποφασίζουμε: 

Α) Αποχαρακτηρίζουμε από έργο τέχνης το τμήμα του κτιρίου όπως 


αυτό ορίζεταιστο συνημμένο τοπογραφικό διάγραμμα με τα στοιχεία Α, 
Β, Γ1, Γ, Δ, Ε, Α ιδιοκτησίας Α. Κόλλα, στην οδό Ρήγα Φεραίου 93-97 
και Πλ. Γεωργίου στην Πάτρα, διότι δεν παρουσιάζει κανένα απολύτως 
αρχιτεκτονικό ή μορφολογικό ενδιαφέρον, δεν διαθέτει οροφογραφίες ή 
τοιχογραφίες, έχει υποστεί σημαντικές φθορές και συνεπώς δεν καλύ¬ 
πτει τις αναγκαίες προϋποθέσεις του έργου τέχνης, όπως αυτές ορίζο¬ 
νται από τις διατάξεις του Ν. 1469/50. 

Β) Αποχαρακτηρίζουμε από έργο τέχνης το τμήμα του κτιρίου, όπως 
αυτό ορίζεται στο συνημμένο τοπογραφικό με τα στοιχεία I, Κ, Λ, Μ, I, 
ιδιοκτησίας Α. Κόλλα στην οδό Ρήγα Φεραίου 93-97 και Πλατεία Γε¬ 
ωργίου στην Πάτρα, διότι πρόκειται για νεώτερη προσθήκη χωρίς κα¬ 
νένα απολύτως αρχιτεκτονικό και μορφολογικό ενδιαφέρον και συνεπώς 
δεν καλύπτει πλέον τις αναγκαίες προϋποθέσεις του έργου τέχνης, όπως 
αυτές ορίζονται από τις διατάξεις του Ν. 1469/50. 

Κατά τά λοιπά ισχύει η Υ.Α. ΥΠΠΕ/Δ1ΛΑΠ/Γ/24942/1305/ 
27.5.83 (ΦΕΚ 360/τ. Β /24.6.83). 

Έως νοΚμποβληθεί και να εγκριθεί η μελέτη από το Κεντρικό Συμ¬ 
βούλιο Νεωτερων Μνημείων καμμία επέμβαση δεν θα γίνει στο κτίριο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Αυγούστου 1991 

Ο ΑΝΑΠΛΗΡΩΤΗΣ ΥΠΟΥΡΓΟΣ 

Α. ΨΑΡΟΥΔΑ - ΜΠΕΝΑΚΗ 

Αριθ. ΥΠΠΟ/ΑΙΛΑΠ/Γ/1948/35886 (6) 

Χαρακτηρισμός ως έργου τέχνης του κτιρίου ιδιοκτησίας Νούλα, στην 
οδό X. Καψάλη 24 και Σ. Λεβίδου, στο Μεσολόγγι. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών Οργάνων» 
που δημοσιεύθηκε στο ΦΕΚ 137/τ. Α'/26.7.85. 

β) Του άρθρου 52 του Ν. 5351/1932 «περί Αρχαιοτήτων», 
γ) Του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 
δ) Του Π.Δ. 941/77 «περί Οργανισμού του ΤΠΠΕ». 
ε) Την Τ.Α. Υ/1021/20.4.90 «περί καθορισμού αρμοδιοτήτων της 
Αναπληρωτού Υπουργού Πολιτισμού Α. Ψαρούδα - Μπενάκη» (ΦΕΚ 
286/τ. Β-/20.4.90) και την ΥΑ ΥΠΠΟ/ΓΝΟΣ/54280/20.12.90 
(ΦΕΚ 824/8/28.12.90). 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ - ΥΧΟΠ». 

3. Όλα τα στοιχεία του φακέλου. 

4. Την ομόφωνη γνωμοδότηση του Κεντρικού Συμβουλίου Νεωτέ- 
ρων Μνημείων με*αριθμό 12/9.5.91, αποφασίζουμε: 

Χαρακτηρίζουμε ως έργο τέχνης τό κτίρια ιδιοκτησίας Νούλα, στην 
οδό X. Καψάλη 24 και Σ. Λεβίδου, στο Μεσολόγγι, διότι αποτελεί αντι¬ 
προσωπευτική μορφή νεοκλασσικής αρχιτεκτονικής, με αξιόλογα επί 
μέρους αρχιτεκτονικά και μορφολογικά στοιχεία τα οποία συνθέτουν την 
έννοια του έργου τέχνης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Αυγούστου 1991 

Η ΑΝΑΠΛΗΡΩΤΗΣ ΥΠΟΥΡΓΟΣ 

Α. ΨΑΡΟΥΔΑ - ΜΠΕΝΑΚΗ 
• -♦- 

Αριθ. ΥΠΠΟ/ΑΙΛΑΠ/Γ/2453/35890 (7) 

Χαρακτηρισμός ως έργου τέχνης του κτιρίου ιδιοκτησίας Δ. Σωτηρίου 
και Κων/νου Σωτηρίου στην οδό 28ης Οκτωβρίου 129 στα Μέ- 
. γαρα. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών Οργάνων» 
που δημοσιεύθηκε στο ΦΕΚ 137/τ. Α'/26.7.85. 

β) Του άρθρου 52 του Ν. 5351/1932 «περί Αρχαιοτήτων», 
γ) Του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 
δ) Του Π.Δ. 941/77 «περί Οργανισμού του ΥΠΠΕ». 
ε) Την Υ.Α. Υ/1021/20.4.90 «περί καθορισμού αρμοδιοτήτων της 
Αναπληρωτού Υπουργού Πολιτισμού Α. Ψαρούδα - Μπενάκη» (ΦΕΚ 
286/τ. Β'/20.4.90) και την ΥΑ ΥΠΠΟ/ΓΝΟΣ/54280/20.12.90 
(ΦΕΚ 824/τ. Β’/28.12.90). 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ - ΥΧΟΠ». 

3. Όλα τα στοιχεία του φακέλου. 

4. Την κατά πλειοψηφία γνωμοδότηση του Κεντρικού Συμβουλίου 
Νεωτέρων Μνημείων με αριθμό 16/27.6.91, αποφασίζουμε: 

Χαρακτηρίζουμε ως έργο τέχνης το κτίριο ιδιοκτησίας Δ. Σωτηρίου 
και Κων/νου Σωτηρίου στην οδό 28ης Οκτωβρίου 129 στα Μέγαρα 
διότι έχει αξιόλογα αρχιτεκτονικά και μορφολογικά στοιχεία όπως ψευ- 
δοπαραστάδες και κορνίζες στα ανοίγματα κ.λ.π. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Αυγούστου 1991 

Η ΑΝΑΠΛΗΡΩΤΗΣ ΥΠΟΥΡΓΟΣ 

Α. ΨΑΡΟΥΔΑ - ΜΠΕΝΑΚΗ 


Αριθ. ΥΠΠΟ/ΔΙΛΑΠ/Γ/2450/35894 (8) 

Χαρακτηρισμός ως έργου τέχνης του κτιρίου ιδιοκτησίας Κ. Δημητρού- 
λια στις οδούς Αγ. Νικολάου, Αβίας και Αριστοδήμου στην Καλα¬ 
μάτα. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών Οργάνων» 
που δημοσιεύθηκε στο ΦΕΚ 137/τ. Α Τ /26.7.85. 
β) Του άρθρου 52 του Ν. 5351/1932 «περί Αρχαιοτήτων», 
γ) Του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 
δ) Του Π.Δ. 941/77 «περί Οργανισμού του ΥΠΠΕ». 
ε) Την Π.Α. Υ/1021/20.4.90 «περί καθορισμού αρμοδιοτήτων της 
Αναπληρωτού Υπουργού Πολιτισμού Α. Ψαρούδα - Μπενάκη» (ΦΕΚ 
286/τ. Β /20.4.90) και την ΥΑ ΥΠΠΟ/ΓΝΟΣ/54280/20.12.90 
(ΦΕΚ 824/8/28.12.90). 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ - ΥΧΟΠ». 

3. Όλα τα στοιχεία του φακέλου. 

4. Την ομόφωνη γνωμοδότηση του Κεντρικού Συμβουλίου Νεωτέ¬ 
ρων Μνημείων με αριθμό 16/27.6.91, αποφασίζουμε: 

Χαρακτηρίζουμε ως έργο τέχνης που χρειάζεται ειδική κρατική προ¬ 
στασία σύμφωνα με τον Ν. 1469/50 το κτίριο ιδιοκτησίας Κ. Δημη- 
τρούλια που βρίσκεται στις οδούς Αγίου Νικολάου, Αβίας και Αριστοδή¬ 
μου στην Καλαμάτα, γιατί παρουσιάζει ιδιαίτερο αρχιτεκτονικό και 
μορφολογικά ενδιαφέρον. Είναι κτίριο νεοκλασσικό με χαρακτήρα λιτό 
και αυστηρό χωρίς έντονα διακοσμητικά στοιχεία. Πολύ αξιόλογες είναι 
οι σιδεριές των μπαλκονιών, οι οποίες, μαζί με τα φουρούσια, αποτελούν 
γνήσια νεοκλασσικά στοιχεία. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Αυγούστου 1991 

Η ΑΝΑΠΛΗΡΩΤΗΣ ΥΠΟΥΡΓΟΣ 

Α. ΨΑΡΟΥΔΑ - ΜΠΕΝΑΚΗ 

♦ 

Αριθ. ΥΠΠΟ/ΑΙΛΑΠ/Γ/2449/35895 (9) 

Αποχαρακτηρισμός από έργο τέχνης και ιστορικό διατηρητέο μνημείο 
των όψεων του κτιρίου στην οδό Μαντίκλου 3-5 στην Καλαμάτα 
ιδιοκτησίας Αποστολόπουλου - Λήγουρη. 

Η ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών Οργάνων» 
που δημοσιεύθηκε στο ΦΕΚ 137/τ. Α'/26.7.85. 
β) Του άρθρου 52 του Ν. 5351/1932 «περί Αρχαιοτήτων», 
γ) Του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 
δ) Του Π.Δ. 941/77 «περί Οργανισμού του ΥΠΠΕ». 
ε) Την Π.Α. Υ/1021/20.4.90 «περί καθορισμού αρμοδιοτήτων της 
Αναπληρωτού Υπουργού Πολιτισμού Α. Ψαρούδα - Μπενάκη» (ΦΕΚ 
286/τ. Β-/20.4.90) και την ΥΑ ΥΠΠΟ/ΓΝΟΣ/54280/20.12.90 
(ΦΕΚ 824/8/28.12.90). 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ - ΥΧΟΠ». 

3. Όλα τα στοιχεία του φακέλου. 

4. Την ομόφωνη γνωμοδότηση του Κεντρικού Συμβουλίου Νεωτέ¬ 
ρων Μνημείων^με αριθμό 16/27.6.91, αποφασίζουμε: 

Αποχαρακτηρίζουμε από έργο τέχνης και ιστορικό διατηρητέο μνη¬ 
μείο τις όψεις του κτιρίου στην οδό Μαντίκλου 3-5 στην Καλαμάτα ιδιο¬ 
κτησίας Αποστολόπουλου - Λήγουρη, που είχαν χαρακτηρισθεί με την 
ΥΑ ΥΠΠΟ/ΔΙΛΑΠ/Γ/1778/31869/5.8.87 (ΦΕΚ 
467/Β/28.8.87), διότι έχουν εκλείψει οι αναγκαίες προϋποθέσεις του 
χαρακτηρισμού, όπως αυτές ορίζονται από τις διατάξεις του Ν. 1469/ 
50. 

Η απ όφ ασ η αυτή να δημοσιευθεί στην Εφημερίδα της Κυβερνήσεως. 

Αθήνα, 1 Αυγούστου 1991 

Η ΑΝΑΠΛΗΡΩΤΗΣ ΥΠΟΥΡΓΟΣ 

Α. ΨΑΡΟΥΔΑ - ΜΠΕΝΑΚΗ 

+ 

Αριθ. 1860/35951 (10) 

Χορήγηση άδειας ίδρυσης χαι λειτουργίας Ερασιτεχνικής Σχολή'ς Χο¬ 
ρού στην Εταιρεία «Ελευθερία χαι Σοφία Νικολάου Σταθά Ο.Ε.». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π.Δ. 941/77 «περί Οργανισμού του Υπουργείου Πολιτισμού 
και Επιστημών». 

2. Το Ν. 1158/81 «περί οργανώσεως και διοικήσεως Σχολών Ανω- 
τέρας Καλλιτεχνικής Εκπαιδεύσεως κ.λ.π.» (ΦΕΚ 127/Α/ 
13.5.81). 

3. Τα άρθρα 15 του Ν. 1348/1983 «Διάλυση του Ν.Π.Δ.Δ. με την 
επωνυμία «'Αρμα θίσπιδος» χαι άλλες διατάξεις» (ΦΕΚ 47/Α/ 
14.4.1983). 

4. Το Π.Δ. 457/83 «Ίδρυση και λειτουργία Ερασιτεχνικών Σχολών 
Χορού» (ΦΕΚ 174/Α/28.11.1983). 

5. Την αριθ. ΥΠΠΟ/ΓΝΟΣ/54280/20.12.90 (φεκ 824/Β/90) 
εξουσιοδοτική απόφαση του Υπουργού και Αναπλ. Υπουργού Πολιτι¬ 
σμού μεταβίβαση αρμοδιοτήτων και δικαιώματος Υπογραφής «Με 


εντολή Υπουργού» και «Αναπλ. Υπουργού» στο Γενικό Γραμματέα, 
στους Γενικούς Διευθυντές και στους Προϊσταμένους Διευθύνσεων, Τμη¬ 
μάτων και Γραφείων της Κεντρικής Υπηρεσίας του Υπουργείου Πολιτι¬ 
σμού». 

6. Αίτηση της Εταιρείας «Ελευθερία και Σοφία Νικολάου Σταθά 
Ο.Ε.» και τα συνοδεύοντα αυτή δικαιολογητικά. 

7. Το πρακτικό αυτοψίας της Επιτροπής του άρθρου 6 παρ. 4 του Ν. 
1158/81, όπως τούτο τροποποιήθηκε μεταγενέστερα με την αριθ. 
2436/15.1.1985 (ΦΕΚ 31/Β/1985) Κοινή απόφαση των Υπουρ¬ 
γών Προεδρίας της Κυβέρνησης και Πολιτισμού και Επιστημών, απο¬ 
φασίζουμε: 

1. Χορηγούμε στην Εταιρεία «Ελευθερία και Σοφία Νικολάου Σταθά 
Ο.Ε.» άδεια ίδρυσης και λειτουργίας Ερασιτεχνικής Σχολής Χορού με 
την επωνυμία «Ερασιτεχνική Σχολή Χορού Ελευθερία και Σοφία Νικο¬ 
λάου Σταθά Ο.Ε.» και έδρα λειτουργίας το επί της οδού Ναυαρίνου 4 
κτίριο στο Βύρωνα Αττικής (Πλατεία Ταπητουργείου). 

2. ΗI έναρξη λειτουργίας της Σχολής ορίζεται από το σχολικό έτος 
1991 -| 1992. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Αυγούστου 1991 

Με εντολή Υπουργού 
Ο Διευθυντής 

! Π. ΠΟΛΥΧΡΟΝΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




